Andreea Stan, nevasta fostului primar liberal de Albeni, inculpat într-un dosar de corupție, va candida din partea PMP la funcția de primar al localității, pe 9 iunie.
Candidatura a uimit însă comunitatea, deoarece toată lumea știe că Ionuț Silviu Stan, simplu lucrător comercial la magazinul propriu din comună, vrea să ajungă iar la butoanele primăriei, de data aceasta prin intermediul nevestei. De altfel, Andreei Stan, soțul său i-a transferat o parte din averea făcută și din șpăgile încasate pe timpul activității de primar, spun martorii din dosar.
Nu este un secret că inculpatul Stan și-a transferat partea sa din avere nevestei, de teamă că anchetatorii îi vor pune poprire pe bunuri. Profesoara Andreea Stan nu doar că a agreat situația ci a demonstrat chiar că vrea ca soțul său să aibă iar acces la banul public din Albeni. Andreea Stan va reprezenta Alianță Dreapta Unită la Albeni, la localele din vară.